Projekts

**LATVIJAS REPUBLIKAS MINISTRU KABINETA**

 **SĒDES PROTOKOLS**

### Rīgā Nr. 2013.gada \_\_\_\_\_\_\_\_

.§

**Informatīvais ziņojums „Par aktualizētajām vidēja termiņa makroekonomisko rādītāju, budžeta ieņēmumu prognozēm un vispārējās valdības budžeta bilances aprēķiniem 2014.-2016.gadam”** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(…)

1. Pieņemt zināšanai Finanšu ministrijas sagatavoto informatīvo ziņojumu „Par aktualizētajām vidēja termiņa makroekonomisko rādītāju, budžeta ieņēmumu prognozēm un vispārējās valdības budžeta bilances aprēķiniem 2014-2016.gadam”.
2. Noteikt, ka likumprojektu „Par vidēja termiņa budžeta ietvaru 2014.– 2016. gadam” sagatavo atbilstoši Fiskālās disciplīnas likumā noteiktajam.
3. Finanšu ministrijai atbilstoši Ministru kabineta sēdē nolemtajam divu nedēļu laikā sagatavot un iesniegt Ministru kabinetā grozījumu projektu Ministru kabineta 2012.gada 12.decembra rīkojumā Nr.600 „Par likumprojekta "Par vidēja termiņa budžeta ietvaru 2014., 2015. un 2016.gadam" un likumprojekta "Par valsts budžetu 2014.gadam" sagatavošanas grafiku”, kā arī līdz 15.martam izvērtēt nepieciešamību sagatavot grozījumus Likumā par budžetu un finanšu vadību.
4. Noteikt, ka jaunās politikas iniciatīvas (turpmāk – JPI) tiek gatavotas likumprojekta „Par valsts budžetu 2014.gadam” sagatavošanas procesā atbilstoši aktualizētām makroekonomisko rādītāju un ieņēmumu prognozēm.
5. Finanšu ministrijai likumprojekta „Par vidēja termiņa budžeta ietvaru 2014., 2015. un 2016.gadam” sagatavošanas procesā izvērtēt iespējas pakāpeniski izlīdzināt atlīdzības fondus  valsts tiešās pārvaldes iestādēm, lai nodrošinātu līdzvērtīgu atlīdzību līdzīgiem amatiem dažādās iestādēs, tai skaitā izskatot arī iespēju iestādēm nodrošināt sociālās garantijas līdzvērtīgos apmēros, un sagatavot informatīvo ziņojumu, kā arī aprēķinus par papildu nepieciešamo finansējumu un līdz 2013.gada 30.aprīlim iesniegt izskatīšanai Ministru kabinetā.
6. Jautājumu par pašvaldību budžeta ieņēmumiem pamatdarbības funkciju nodrošināšanai 2014.-2016.gadā, tajā skaitā iedzīvotāju ienākuma nodokļa ieņēmumu procentuālo sadalījumu starp valsts un pašvaldību budžetiem, skatīt atbilstoši precizētajam  likumprojekta „Par vidējā termiņa budžeta ietvaru 2014.,2015. un 2016.gadam”   un likumprojekta „Par valsts budžetu 2014.gadam”” sagatavošanas grafikam.

Ministru prezidents V. Dombrovskis

Valsts kancelejas direktore E. Dreimane

Finanšu ministrs

1. Vilks

07.01.2013. 16:15

282

Linda Oliņa

tālrunis 67095642, Linda,Olina@fm.gov.lv